The Pacific

The Pacific ła xe na miniserie tełevixiva de i Stati Unii de xenare bèłego, produxesta da Steven Spielberg e Tom Hanks, insenbre a‘l network HBO e a łe caxe de produsion Seven Network Austrałia e DreamWorks.

The Pacific, insentrà anca sta chive so fati capitài davero, ła gà de difarente rispeto a ła serie Band of Brothers (produxesta senpre da Steven Spielberg e Tom Hanks) che A se insentra so fati capitai inte ła Guera de’l Pasìfego invese che so ła Guera Europèa.

 Produsion 
In The Pacific no A se vede mìa njauna partesipasion de i parsonaji e atori de Band of Brothers e ła xe baxà soratuto so łe memorie de do Marines: Eugene Sledge e Robert Leckie, autori de With the Old Breed e Helmet for My Pillow.

Altre fonti łe riva da n’altro łibro de Sledge, China Marine, Red Blood e Blac Sand de Chuck Tatum, un marine che’l ga conbatùo soto el comando de John Basilone a Iwo Jima.

 Budget 
Ła produsion de ła serie ła xe scumisiada inte’l agosto 2007 in Austrałia, co un budget de pì de 100 miłiuni de dòłari.

 Trama 
El 7 de desenbre 1941 ła baxe navałe de Pearl Harbor ła vien atacà da łe forse miłitari nipòneghe, de conseguensa i Stati Unii i entra in guera.

El tenente cołoneło Lewis “Chesty” Puller el tien un discorso a i Marines de’l so batajon e el ghe anunsia che i conbatarà inte ła guera so’l fronte de’l Pasìfego, indóe che l’Inpero Japonexe el xe drìo vìnsare drìo man tute łe bataje.

Ła 1ª Divixìon Marines, indóe che i fa parte i Marines John Basilone e Robert Leckie, ła vien mandà inte l’ìxoła de Guadalcanal, un posto fin poco tenpo prima sconosùo.

Inte i Stati Unii , inte’l steso momento, Eugene Sledge, che A no’l gavéa posùo rołarse prima par un supio al core, el scumisia l’adestramento inte’l corpo de i Marines.

 Parsonaji 
 Soldà de prima clase Robert Leckie (puntàe 1-10), intarpretà da James Badge Dale
 Caporałe Eugene "Sledgehammer" Sledge (puntàe 1-10), intarpretà da Joe Mazzello
 Serjente de artejerìa John Basilone (puntàe 1-8), intarpretà da Jon Seda
 Caporałe Sidney "Sid" Phillips (puntàe 1-6,10), intarpretà da Ashton Holmes
 Tenente cołoneło Lewis "Chesty" Puller (puntàe 1-3,7), intarpretà da William Sadler
 Caporałe Lou "Chuckler" Juergens (puntàe 1-5, 7), intarpretà da Josh Helman
 Caporałe Merriell "Snafu" Shelton (puntàe 5-10), intarpretà da Rami Malek
 Tenente Stone (puntàe 1-6), intarpretà da Tony Leonard Moore
 Sergente Romus V. Burgin (puntàe 5-10), intarpretà da Martin McCann
 Soldà de prima clase Bill "Hoosier" Smith (puntàe 1-5), intarpretà da Jacob Pitts
 Soldà de prima clase Bud "Runner" Conley (puntàe 1-6), intarpretà da Keith Nobbs
 Serjente J. P. Morgan (puntàe 1-3, 7), intarpretà da Joshua Bitton 
 Ronnie Gibson (puntàe 1-4), intarpretà da Tom Budge
 Dotor Sledge (puntàe 1-2, 7, 10), intarpretà da Conor O'Farrel
 Soldà de prima clase Bill Leyden (puntàe 5-7, 9), intarpretà daBrendan Fletcher
 Soldà de prima clase Jay De L'Eau (puntàe 5-8), intarpretà da Dylan Young

 Cołegaminti esterni 


Categoria:Fiction tełevixive